عاوزة ابقي مستمتعة و انا مع ربنا لوحدي يعني مش عاوزة احس اني مضايقة او محتاجة صحابي مثلا يقعدوا معايا .. او اضايق لما يسيبوني لوحدي اعمل ايه ؟؟؟ مش عاوزة احتاح لحد... عاوزة ابقي قاعدة لوحدي و مبسوطة بذكر ربنا و بيه انه معايا كده
الناس بطبيعة الحال منهم انطوائيون introverts وانبساطيون extroverts .. والصح إن الإنسان يتصرف على طبيعته بدون تكلّف زائد مع تهذيب بعض المبالغات المتعلّقة بتلك الطبيعة .. فلو أنتي شايفة نفسك شخصية انبساطية وبتحبي صديقاتك والقعدة معاهم فمفيش أي داعي لمحاولة قتل ده وتغييره .. وهذا ليس من الشرع في شئ .. النبي صلى الله عليه وسلم .. أكمل الخلق .. كان يجالس أصحابه ويؤاكلهم ويشاربهم بل يشاركهم المزاح .. وهذا كان معروفًا أيضًا في حال كثيرٍ من الصحابة .. وهم كانوا أقرب الخلق إلى الله، وأعظمهم محبة له، وأنسًا به .. وهذا التواصل الصحي مع الناس، والحاجة الاجتماعية لهم من مرتكزات النفس البشرية وطبيعتها .. ومحاولة قتل ذلك سيؤدي إلى خلل في التوازن النفسي .. وبعض الناس - وأعرف بعضهم - حاول فعل ذلك ورعًا وإقبالًا مع الله فخسر نفسه ودخل في دوامة مُهلكة من المرض النفسي .. بعضهم نجا وبعضهم لم يفعل .. فخليكي إنسانة زي م أنتي بكل احتياجات الإنسان .. بتحبي صديقاتك وبتزعلي (شوية) لما يكونوا بعيد عنك .. وبتكلميهم علشان تتقابلوا في الخير والبر .. واستمتعي بذكر الله في كل وقت .. واستمتعي أكثر وأكثر في أوقات الخلوة الكاملة معه سبحانه وتعالى في الصلوات وفي قيام الليل ومناجاة السَحَر ..